ترک تیلی ده گپره دیگن اولکه لر همکارلیک کینگشی ۴ نچی رهبر لر ییغیلیشی ترکیه نینگ میزبان لیگی ده باشلب کیتدی. اوشبو رهبر لر ییغیلیشی نینگ موضوعی توریزم بوییچه همکارلیک دن عبارت. توناون ترکیه جمهوریتی موغلا ولایتی بودروم اولسوال لیگی ده باشلب کیتگن اوشبو ییغیلیش گه ترکیه جمهوریتی جمهوررئیسی عبدالله گل دن تشقری, آذربایجان جمهوررئیسی الهام علی یف, قزاقستان جمهوررئیسی نورسلطان نظربایف, قیرغزستان جمهوررئیسی آلمازبیک آتمبایف, ترکمنستان جمهوررئیسی قربانقلی بیردی محمدوف و کوپلب وزیر لر اشتراک ایتدی. اوشبو ییغیلیش, تشقی ایش لر وزیر لری نینگ ییغیلیشی بیلن باشلب کیتدی. ترکیه جمهوریتی تشقی ایش لر وزیری احمد داوود اوغلی, اوشبو ییغیلیش جریانی ده بیرگن بیانات لری ده, ترک دنیا سی آره سیده گی اوز ارا همکارلیک میزانی نینگ آرتریلیشی گه سبب بوله دیگن ایپک یولی نینگ قیته باشدن جان لنتریله دیگن لیگی نی ایسله تیب اوتدی. بوگون بولیب اوته دیگن رهبر لر ییغیلیشی جریانی ده وزیر لر سویه سیده توریزم بوییچه همکارلیک لر گه تیگیشلی تشلنگن قدم لر نینگ نتیجه لری جمهوررئیس لری گه تقدیم ایتیله دی. اوشبو رهبر لر ییغیلیشی نینگ نتیجه سی بیلن علاقه لی بیر مطبوعاتی کنفرانس هم ترتیب له نه دی. عینی دمده ترکیه جمهوریتی جمهوررئیسی عبدالله گل, ییغیلیش گه اشتراک ایتگن رهبر لر بیلن ایریم اوچره شو لر اوتکزدی. اوشبو اوچره شو لر جریانی ده انرژی, ترانسپورت و فرهنگ ساحه لری ده گی همکارلیک لر باره سیده انیق قدم لرنینگ تشله نیشی گه قرار بیریلدی. خودی منه شو اوچره شو لر آرتیدن جمهوررئیسی گل مهمان لری اوچون بیر دعوت ترتیب له دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
